**KRITÉRIÁ PRE VÝBER   
DOPYTOVO-ORIENTOVANÝCH PROJEKTOV**

**pre hodnotenie žiadostí o NFP v rámci   
PROGRAMU SLOVENSKO,**

**cieľa politiky súdržnosti 1 Konkurencieschopnejšia a inteligentnejšia Európa**

**Poskytovateľ:** Ministerstvo zdravotníctva Slovenskej republiky

**Časť Programu Slovensko, na ktorú sa kritériá pre výber projektov uplatňujú:**

|  |  |
| --- | --- |
| Priorita | 1P1. Veda, výskum a inovácie |
| Špecifický cieľ | RSO1.1. Rozvoj a rozšírenie výskumných a inovačných kapacít a využívanie pokročilých technológií (EFRR) |
| Opatrenie/výzva | Opatrenie: 1.1.4. Podpora optimalizácie rozvoja a modernizácie výskumnej infraštruktúry  Dobudovanie výskumných infraštruktúr pre riešenie celospoločenských výziev a mimoriadnych situácií (Klinický výskum) |

Obsah

[Úvod 2](#_Toc183157288)

[POŽIADAVKY PODĽA ČLÁNKU 73 O SPOLOČNÝCH USTANOVENIACH 3](#_Toc183157289)

[VECNÉ KRITÉRIÁ PRE VÝBER PROJEKTOV 4](#_Toc183157290)

[VECNÉ KRITÉRIÁ PRE VÝBER PROJEKTOV: Výzva „Dobudovanie výskumných infraštruktúr pre riešenie celospoločenských výziev a mimoriadnych situácií (Klinický výskum)“ 8](#_Toc183157291)

[**Stručný popis cieľov výzvy vo vzťahu ku kritériám pre výber projektov** 8](#_Toc183157292)

[**Vylučujúce kritériá** 10](#_Toc183157293)

[**Bodované kritériá** 11](#_Toc183157294)

[**Rozlišovacie kritériá** 22](#_Toc183157295)

## Úvod

MZ predkladá kritériá pre výber dopytovo-orientovaných projektov z oblasti výskumnej infraštruktúry pre klinický výskum pre nasledovné časti Programu Slovensku:

Cieľ politiky súdržnosti: 1P1 - Veda, výskum a inovácie

Špecifický cieľ: RSO1.1 - Rozvoj a rozširovanie výskumných a inovačných kapacít a využívania pokročilých technológií (EFRR)

Opatrenie: 1.1.4 - Podpora optimalizácie, rozvoja a modernizácie výskumnej infraštruktúry

Aktivita PSK: Dobudovanie, modernizácia a optimalizácia infraštruktúry VaV pre spoluprácu v rámci napr. ESFRI

Výzva: Dobudovanie výskumných infraštruktúr pre riešenie celospoločenských výziev a mimoriadnych situácií (Klinický výskum)

Predkladané kritériá sa aplikujú na oblasť podpory výskumnej infraštruktúry v oblasti klinického výskumu. Potreba vypracovania osobitných kritérií pre výber projektov pre jednotlivé konkrétne výzvy v rámci domény Zdravá spoločnosť vyplýva primárne z rôznych cieľov predmetných výziev, ich špecifického obsahového zamerania, ktoré následne ovplyvňuje aj obsahové zameranie hodnotiacich kritérií. Pri vypracovávaní kritérií pre výber projektov zameraných na oblasť výskumnej infraštruktúry v oblasti klinického výskumu sa vychádzalo primárne z nasledovných dokumentov:

* dokument riadiaceho orgánu pre Program Slovensko 2021 - 2027 „**Všeobecná metodika a kritériá použité pre výber projektov**“, ktorý bol v súlade s článkom 40 nariadenia o spoločných ustanoveniach schválený Monitorovacím výborom pre Program Slovensko dňa 31. 5. 2023
* dokument „**Záväzná metodika riadenia, financovania a hodnotenia podpory výskumu, vývoja a inovácií**“
* dokument „**Metodické usmernenie k posudzovaniu súladu výziev a projektov so Stratégiou výskumu a inovácií pre inteligentnú špecializáciu Slovenskej republiky 2021 – 2027**“
* **zámer podpory výskumnej infraštruktúry formou dopytovo-orientovanej výzvy pre oblasť klinického výskumu** (interný dokument MZ SR)

## POŽIADAVKY PODĽA ČLÁNKU 73 O SPOLOČNÝCH USTANOVENIACH

Požiadavky posudzované v súlade s článkom 73 ods. 1 a 2 nariadenia o spoločných ustanoveniach[[1]](#footnote-2) budú pri každej vyhlásenej výzvy zohľadnené v súlade s dokumentom riadiaceho orgánu pre Program Slovensko 2021 - 2027 „*Všeobecná metodika a kritériá použité pre výber projektov*“, ktorý bol v súlade s článkom 40 nariadenia o spoločných ustanoveniach schválený Monitorovacím výborom pre Program Slovensko dňa 31. 5. 2023.

## VECNÉ KRITÉRIÁ PRE VÝBER PROJEKTOV[[2]](#footnote-3)

**I. Hodnotiace kritériá**

Hodnotiace kritériá sa členia na vylučujúce, bodované a v prípade potreby rozlišovacie.

1. **Vylučujúce kritériá**

Projekt môže byť podporený (schválený) iba v prípade, ak výsledkom posudzovania všetkých vylučujúcich kritériách je odpoveď „***áno***“.

V prípade, ak výsledkom posudzovania čo i len jedného vylučujúceho kritéria je odpoveď „***nie***“ znamená to automaticky nesplnenie podmienky poskytnutia príspevku stanovenej vo výzve – *Kritériá pre výber projektov* - a neschválenie žiadosti o poskytnutie NFP (ďalej len ŽoNFP“). Ak je výsledkom posúdenia odpoveď „*nie*“, slovný komentár a zdôvodnenie takéhoto posúdenia musí byť dostatočné pre potreby vydania zákonného rozhodnutia o ŽoNFP.

1. **Bodované kritériá**

Účelom bodovaných kritérií je zabezpečiť, aby vybrané operácie predstavovali najlepší pomer medzi výškou podpory, vykonanými činnosťami a dosahovaným cieľom, čo vyplýva z článku 73 odsek 2 písm. c) nariadenia o spoločných ustanoveniach. Za týmto účelom je projekt hodnotený formou bodovaných hodnotiacich kritérií posúdených odbornými hodnotiteľmi.

**Spôsob vyhodnotenia bodovaných hodnotiacich kritérií a škála pridelených bodov**

Uplatňujú sa tri bodované hodnotiace kritériá:

* *excelentnosť projektu,*
* *dopad projektu a*
* *implementácia projektu,*

pričom bodové hodnotenie sa prideľuje na základe posúdenia každého individuálneho bodovaného hodnotiaceho kritéria ako celku (nie jednotlivých aspektov) pri zohľadnení všetkých aspektov definovaných pre jednotlivé kritériá.

Každý z odborných hodnotiteľov pridelí každému bodovaného kritériu, t. j. excelentnosť projektu, dopad projektu a implementácia projektu, **bodové hodnotenie na stupnici od 0 do 5 bodov, pričom je možné škálovanie bodov na úrovni polbodového hodnotenia (t.j. 0,5; 1,5; 2,5; 3,5 a 4,5).** Jednotlivým bodovým hodnotám zodpovedajú nasledovné všeobecné charakteristiky:

|  |  |
| --- | --- |
| **5 bodov** | **Výborný projekt.**  Projekt v danom kritériu dosahuje vynikajúcu kvalitu, rieši problém vysokej dôležitosti a významu. Pri kvalitatívnom posúdení jednotlivých aspektov kritéria projekt nevykazuje žiadne, alebo len marginálne nedostatky**.** |
| **4 body** | **Veľmi dobrý projekt.**  Projekt v danom kritériu dosahuje veľmi dobrú kvalitu, rieši problém spoločenskej dôležitosti a významu. Pri kvalitatívnom posúdení jednotlivých aspektov kritéria projekt vykazuje len menšie nedostatky. |
| **3 body** | **Dobrý projekt.**  Projekt v danom kritériu dosahuje dobrú kvalitu, rieši dôležitý problém a obsahuje niekoľko dôležitých prvkov, ktoré by sa mohli zlepšiť. Pri kvalitatívnom posúdení jednotlivých aspektov kritéria vykazuje vyššiu mieru nedostatkov. |
| **2 body** | **Podpriemerný projekt.**  Projekt v danom kritériu dosahuje slabšiu kvalitu, rieši problém strednej dôležitosti a významu a obsahuje pár dôležitých prvkov, ktoré by sa mohli zlepšiť. Pri kvalitatívnom posúdení jednotlivých aspektov kritéria má projekt výrazné nedostatky. |
| **1 bod** | **Slabý projekt.**  Projekt v danom kritériu dosahuje nízku kvalitu a rieši problém nízkej dôležitosti a významu. Pri kvalitatívnom posúdení jednotlivých aspektov kritéria projekt vykazuje zásadné nedostatky a potrebuje podstatnú úpravu či zlepšenie. |
| **0 bodov** | **Nevyhovujúci projekt.**  Projekt v danom kritériu dosahuje veľmi nízku kvalitu a rieši problém malého alebo žiadneho významu. Pri kvalitatívnom posúdení jednotlivých aspektov kritéria projekt vykazuje zásadné nedostatky a návrh projektu a kvalita projektu je v danom kritériu nedostatočná alebo hodnotiace kritérium nie je možné vyhodnotiť z dôvodu neúplných informácií. |

Podmienka poskytnutia príspevku stanovená vo výzve – *Kritériá pre výber projektov* - sa považuje za splnenú, ak projekt získa minimálne:

* **3 body** od väčšiny odborných hodnotiteľov za každé bodované hodnotiace kritérium, t. j.
* v prípade troch[[3]](#footnote-4) odborných hodnotiteľov minimálne od dvoch z nich v každom z bodovaných hodnotiacich kritérií,
* v prípade dvoch odborných hodnotiteľov zisk minimálne 3 bodov od všetkých odborných hodnotiteľov za každé bodované hodnotiace kritérium a zároveň.
* **10 bodov vo výslednom bodovom hodnotení**, pričom výsledné bodové hodnotenie sa určí ako súčet priemerov hodnotení jednotlivých bodovaných hodnotiacich kritérií, t. j. excelentnosť projektu, dopad projektu a implementácia projektu (priemer každého kritéria sa počíta z hodnotení jednotlivých odborných hodnotiteľov, podľa ktorých dané kritérium získalo minimálne 3 body).

V tabuľke nižšie je prehľadne uvedený maximálny možný počet bodov pre každé z bodovaných hodnotiacich kritérií a minimálny počet bodov potrebný na to, aby boli splnené bodované hodnotiace kritériá.

|  |  |  |  |
| --- | --- | --- | --- |
| **Bodované hodnotiace kritérium** | **Maximálny počet bodov za kritérium** | **Minimálny počet bodov za kritérium pre splnenie podmienky** | **projekt je neúspešný, ak dosiahol** vo výslednom bodovom hodnotení **za všetky tri** bodované hodnotiace **kritériá** |
| 1. *Excelentnosť projektu* | 5 | 3 | **menej ako 10 bodov** z 15 možných bodov |
| 1. *Dopad projektu* | 5 | 3 |
| 1. *Implementácie projektu* | 5 | 3 |

Bodové hodnotenie je potrebné vždy písomne odôvodniť, **pričom pri vyhodnotení každého kritéria sa odborný hodnotiteľ písomne vyjadruje ku každému jednému aspektu, ktorý má byť pri hodnotení kritéria zohľadnený.**

## VECNÉ KRITÉRIÁ PRE VÝBER PROJEKTOV: Výzva „Dobudovanie výskumných infraštruktúr pre riešenie celospoločenských výziev a mimoriadnych situácií (Klinický výskum)“

### **Vylučujúce kritériá**

V rámci výzvy sa budú uplatňovať nasledovné vylučovacie kritériá (mimo požiadavky posudzované v súlade s článkom 73 ods. 1 a 2 nariadenia o spoločných ustanoveniach, ktorá bude riešená priamo v texte výzvy):

|  |  |  |
| --- | --- | --- |
| **Vylučujúce kritériá** | | |
| 1. **Súlad projektu so Stratégiou výskumu a inovácií pre inteligentnú špecializáciu Slovenskej republiky 2021 – 2027 (SK RIS3 2021+)** | | |
| **Predmet posúdenia** | **Výsledok** | **Slovný komentár** |
| V rámci daného kritéria sa posudzuje súlad projektu so *Stratégiou výskumu a inovácií pre inteligentnú špecializáciu Slovenskej republiky 2021 – 2027 (SK RIS3 2021+).*  Metodika uplatňovaná pri hodnotení tohto kritéria:  Súlad predloženého projektu s SK RIS3 2021+ sa posudzuje na troch úrovniach a to nasledovne:  **Úroveň 1:** Posudzovanie súladu so strategickými cieľmi stratégie SK RIS3 2021+  Predkladateľ projektu musí popísať schopnosť projektu prispieť k napĺňaniu strategických cieľov stratégie SK RIS3 2021+ (Strategické ciele SK RIS3 2021+ sú súčasťou Kapitoly 2.2 stratégie).  **Úroveň 2:** Posudzovanie súladu s transformačnými cieľmi prioritných oblastí Domény 4 Zdravá spoločnosť SK RIS3 2021+  Predkladateľ projektu musí v projekte popísať, akým spôsobom bude projekt v rámci prioritnej oblasti Domény Zdravá spoločnosť prispievať k dosiahnutiu Transformačného cieľa. (Popis súladu s Transformačnými cieľmi prioritných oblastí Domén inteligentnej špecializácie SK RIS3 2021+ musí zohľadňovať cieľový stav Transformačného cieľa prioritnej oblasti Domény uvedený v Transformačnej mape prioritnej oblasti).  **Úroveň 3:** Posudzovanie súladu predloženého projektu s Tematickými oblasťami Domény Zdravá spoločnosť SK RIS3 2021+  Predkladaný projekt musí svojím obsahom pokrývať niektorú z Tematických oblastí v prioritnej oblasti Domény Zdravá spoločnosť SK RIS3 2021+. (Tematické oblasti podpory projektov sú súčasťou Transformačných mapy každej z prioritných oblastí tejto domény uvedenej v Súhrnnej správe z procesu k SK RIS3 2021+)  Odborný hodnotiteľ posudzuje popis súladu predloženého projektu s SK RIS3 2021+ na základe samostatnej prílohy ŽoNFP resp. priamo zo ŽoNFP (v časti 7. ŽoNFP - Popis projektu) – konkrétne bude stanovené v podmienkach výzvy. | Áno | predložený projekt **je v súlade** so *Stratégiou výskumu a inovácií pre inteligentnú špecializáciu Slovenskej republiky 2021 – 2027 (SK RIS3 2021+)* |
| Nie | predložený projekt **nie je v súlade** so *Stratégiou výskumu a inovácií pre inteligentnú špecializáciu Slovenskej republiky 2021 – 2027 (SK RIS3 2021+)* |

### **Bodované kritériá**

|  |  |  |
| --- | --- | --- |
| **Kritérium č. 1: Excelentnosť projektu** | | |
| **Predmet posúdenia kritéria** | **Hodnotenie** | **Spôsob posúdenia kritéria** |
| V rámci kritéria sa hodnotia nasledovné aspekty:  **Kvalita a relevantnosť cieľov projektu:**   * vhodnosť definovaných cieľov projektu a ich adekvátnosť vo vzťahu k cieľom výzvy a spôsob, akým je reflektovaná najlepšia medzinárodná prax v rámci ECRIN – jej plánovaný transfer na Slovensko, * reálnosť a dôveryhodnosť opatrení projektu vo vzťahu k potrebe dosiahnutia stanovených cieľov projektu a pridanej hodnoty projektu (primárne v aspektoch, ako vytvorenie základných funkčných zložiek národného systému pre klinický výskum, vrátane infraštruktúry potrebnej pre zapájanie sa aj do medzinárodných projektov, ktorá bude k dispozícii celej odbornej komunite; vytvorenie funkčnej národnej siete jednotiek klinického výskumu a pracovísk zabezpečujúcich odborné aktivity pre klinický výskum, ktorá umožní prepojenie na medzinárodný systém klinických štúdií; vytvorenie a implementácia medzinárodných štandardov pre realizáciu projektov klinického výskumu na Slovensku) * reálnosť plánovaných cieľových hodnôt monitorovaných údajov stanovených výzvou vo všetkých troch oblastiach (1. systémové prostredie pre klinický výskum; 2. vytvorenie jednotiek klinického výskumu; 3. realizácia klinických štúdií v zmysle ECRIN štandardov) a posúdenie ich adekvátnosti k rozsahu projektu, žiadanej výške nenávratného finančného príspevku a stanoveným cieľom projektu, * prepojenie a konzistentnosť cieľov projektu a jeho aktivít s potrebou Slovenska vytvoriť funkčné národné infraštruktúrne prostredie pre klinický výskum, vrátane zdôvodnenia prečo by mal byť projekt podporený a prečo ho nie je možné financovať z iných zdrojov, * súlad projektu so strategickými dokumentami na národnej a európskej úrovni a prepojenie aktivít projektu na Európsky výskumný priestor (mimo SK RIS3 2021+ - súlad s týmto strategickým dokumentom je posudzovaný v rámci vylučujúceho kritéria) a primárne konkrétny popis súladu projektu s aktuálnymi medzinárodnými trendami týkajúcich sa infraštruktúry pre klinický výskum a samotných výskumno-vývojových aktivít v rámci tejto oblasti,   **Kvalita, ambicióznosť a uskutočniteľnosť projektu, relevantnosť a prínos projektu a projektových aktivít:**   * relevantnosť projektu vzhľadom na jeho zameranie a plánované aktivity, existencia dopytu po riešení daného problému/danej oblasti zo systémového celoslovenského hľadiska s konečným cieľom prispieť k zlepšeniu zdravotnej starostlivosti na Slovensku – či projekt má predpoklad vytvoriť funkčné národné infraštruktúrne prostredie pre oblasť klinických skúšaní v zmysle najlepšej medzinárodnej praxe, * sú aktivity navrhované v rámci predloženého projektu nad rámec existujúceho stavu na Slovensku a riešia konkrétne a exaktne definované systémové nedostatky v podpore oblasti klinických skúšaní; vznikne navrhovanými aktivitami nový koncept, budú implementované nové metódy a postupy, budú jasne definované aktuálne chýbajúce služby a spôsob ich poskytovania pre vedeckú komunitu v oblasti klinických skúšaní a vznikne jasne definovaná spolupráca na národnej aj medzinárodnej úrovni v oblasti klinických skúšaní v zmysle najlepšej medzinárodnej praxe, * je spôsob využitia existujúcej alebo z projektu obstaranej výskumnej infraštruktúry pre národný systém pre oblasť klinických skúšaní definovaný v zmysle medzinárodnej praxe, zavádza projekt medzinárodne zaužívané štandardy a definuje dostatočným spôsobom zásady spolupráce so všetkými relevantnými cieľovými skupinami v rámci všetkých sektorov výskumu a vývoja (nepodnikateľská odborná výskumná komunita – štátny sektor, sektor vysokých škôl, sektor verejných výskumných inštitúcií, neziskový sektor; podnikateľský sektor),   **Kvalita a relevantnosť konzorcia:**   * individuálna excelentnosť žiadateľa/partnerov – vrátane uvedenia popisu doterajších najrelevantnejších infraštruktúrnych a výskumných aktivít a ich výstupov v oblasti klinických skúšaní, v ktorých boli zapojení vo vzťahu k predkladanému projektu * kvalita konzorcia v zmysle cieľov a podmienok výzvy – reprezentatívnosť konzorcia vo vzťahu k plánovanému vytvoreniu národného systémového prostredia pre klinický výskum prostredníctvom plánovaných aktivít konzorcia * prínos projektu k rozvoju ľudských zdrojov v sektore zdravotníctva na Slovensku v oblasti klinických skúšaní, ako aj podpora excelentnosti a odbornosti zapojených členov konzorcia v oblasti realizácie klinických skúšaní, * vyváženosť a komplexnosť konzorcia ako celku – komplementárne úlohy jednotlivých subjektov v konzorciu a ich prínos, zdôvodnenie výberu jednotlivých subjektov v konzorciu vo vzťahu k cieľu vytvoriť národné systémové prostredie a technickú a personálnu výskumnú infraštruktúru pre oblasť klinických skúšaní na Slovensku   **Kvalita a vhodnosť** **s prihliadnutím na kontext projektu navrhovanej metodiky:**   * použitá vedecká metóda, jej relevantnosť vo vzťahu k dosiahnutiu cieľov projektu, * aké sú jednotlivé výskumné aktivity vrátane slabých stránok, * kvalita a postupy použité v aktivitách projektu, ich prepojenosť, použité modely, navrhované riešenia a interdisciplinárny prístup, * či projekt definuje očakávané výzvy projektu vzhľadom na navrhovanú metódu výskumu, * spôsob využitia, zdieľania a uchovávania výskumných dát v rámci projektu, * posúdenie multidisciplinárneho a interdisciplinárneho prístupu, princípov otvorenej vedy, FAIR prístupu k výskumným dátam, rodovej rovnosti vo výskume | 5 bodov | Všetky hodnotené aspekty daného kritéria v jednotlivých jeho častiach:   * **Kvalita a relevantnosť cieľov projektu** * **Kvalita, ambicióznosť a uskutočniteľnosť projektu, relevantnosť a prínos projektu a projektových aktivít** * **Kvalita konzorcia** * **Kvalita a vhodnosť** **s prihliadnutím na kontext projektu navrhovanej metodiky**   **sú spracované na výbornej úrovni,** projekt z hľadiska svojej relevantnosti a vhodnosti navrhovaného riešenia vo vzťahu k súčasnému stavu v prioritnej oblasti Domény Zdravá spoločnosť, v ktorej využitie jeho výsledkov predpokladá, ako aj vo vzťahu k potrebám žiadateľa a partnerov projektu využívať výskumno-vývojové aktivity pre zabezpečenie vzniku inovatívnych riešení v oblasti zdravotníctva **disponuje mimoriadnou a vynikajúcou kvalitou, nevykazuje žiadne, alebo len marginálne nedostatky.** |
| 4 body | Všetky hodnotené aspekty daného kritéria v jednotlivých jeho častiach:   * **Kvalita a relevantnosť cieľov projektu** * **Kvalita,  ambicióznosť a uskutočniteľnosť projektu, relevantnosť a prínos projektu a projektových aktivít** * **Kvalita konzorcia** * **Kvalita a  vhodnosť** **s prihliadnutím na kontext projektu navrhovanej metodiky**   **sú spracované na veľmi dobrej úrovni,** projekt z hľadiska svojej relevantnosti a vhodnosti navrhovaného riešenia vo vzťahu k súčasnému stavu v prioritnej oblasti Domény Zdravá spoločnosť, v ktorej využitie jeho výsledkov predpokladá, ako aj vo vzťahu k potrebám žiadateľa a partnerov projektu využívať výskumno-vývojové aktivity pre zabezpečenie vzniku inovatívnych riešení v oblasti zdravotníctva disponuje **vysokou kvalitou, vykazuje menšie nedostatky bez výrazného rizika pre daný projekt.** |
| 3 body | Všetky hodnotené aspekty daného kritéria v jednotlivých jeho častiach:   * **Kvalita a relevantnosť cieľov projektu** * **Kvalita, ambicióznosť a uskutočniteľnosť projektu, relevantnosť a prínos projektu a projektových aktivít** * **Kvalita konzorcia** * **Kvalita a  vhodnosť** **s prihliadnutím na kontext projektu navrhovanej metodiky**   **sú spracované na priemernej úrovni,** projekt z hľadiska svojej relevantnosti a vhodnosti navrhovaného riešenia vo vzťahu k súčasnému stavu v prioritnej oblasti Domény Zdravá spoločnosť, v ktorej využitie jeho výsledkov predpokladá, ako aj vo vzťahu k potrebám žiadateľa a partnerov projektu využívať výskumno-vývojové aktivity pre zabezpečenie vzniku inovatívnych riešení v oblasti zdravotníctva **dobrou kvalitou, avšak s niekoľkými nedostatkami, ktoré môžu predstavovať riziko pre daný projekt.** |
| 2 body | Všetky hodnotené aspekty daného kritéria v jednotlivých jeho častiach:   * **Kvalita a relevantnosť cieľov projektu** * **Kvalita, ambicióznosť a uskutočniteľnosť projektu, relevantnosť a prínos projektu a projektových aktivít** * **Kvalita konzorcia** * **Kvalita a vhodnosť** **s prihliadnutím na kontext projektu navrhovanej metodiky**   **sú spracované na podpriemernej úrovni,** projekt z hľadiska svojej relevantnosti a vhodnosti navrhovaného riešenia vo vzťahu k súčasnému stavu v prioritnej oblasti Domény Zdravá spoločnosť, v ktorej využitie jeho výsledkov predpokladá, ako aj vo vzťahu k potrebám žiadateľa a partnerov projektu využívať výskumno-vývojové aktivity pre zabezpečenie vzniku inovatívnych riešení v oblasti zdravotníctva disponuje **slabšou kvalitou s viacerými nedostatkami a nejasnosťami výrazného charakteru, ktoré môžu predstavovať väčšie riziko pre daný projekt.** |
| 1 bod | Všetky hodnotené aspekty daného kritéria v jednotlivých jeho častiach:   * **Kvalita a relevantnosť cieľov projektu** * **Kvalita, ambicióznosť a uskutočniteľnosť projektu, relevantnosť a prínos projektu a projektových aktivít** * **Kvalita konzorcia** * **Kvalita a vhodnosť** **s prihliadnutím na kontext projektu navrhovanej metodiky**   **nie sú dostatočne spracované,** projekt z hľadiska svojej relevantnosti a vhodnosti navrhovaného riešenia vo vzťahu k súčasnému stavu v prioritnej oblasti Domény Zdravá spoločnosť, v ktorej využitie jeho výsledkov predpokladá, ako aj vo vzťahu k potrebám žiadateľa a partnerov projektu využívať výskumno-vývojové aktivity pre zabezpečenie vzniku inovatívnych riešení v oblasti zdravotníctva disponuje **nízkou kvalitou a vykazuje podstatné nedostatky a nejasnosti, ktoré môžu predstavovať vysoké riziko pre daný projekt.** |
| 0 bodov | Všetky hodnotené aspekty daného kritéria v jednotlivých jeho častiach:   * **Kvalita a relevantnosť cieľov projektu** * **Kvalita, ambicióznosť a uskutočniteľnosť projektu, relevantnosť a prínos projektu a projektových aktivít** * **Kvalita konzorcia** * **Kvalita a vhodnosť** **s prihliadnutím na kontext projektu navrhovanej metodiky**   **sú spracované na nevyhovujúcej úrovni** alebo úplne absentuje opis uvedeného kritéria. Projekt z hľadiska svojej relevantnosti a vhodnosti navrhovaného riešenia vo vzťahu k súčasnému stavu v prioritnej oblasti Domény Zdravá spoločnosť, v ktorej využitie jeho výsledkov predpokladá, ako aj vo vzťahu k potrebám žiadateľa a partnerov projektu využívať výskumno-vývojové aktivity pre zabezpečenie vzniku inovatívnych riešení v oblasti zdravotníctva disponuje **veľmi nízkou kvalitou s viacerými nedostatkami zásadného charakteru, ktoré buď úplne znemožňujú vyhodnotiť dané hodnotiace kritérium, alebo ktoré ukazujú nedostatočnú kvalitu predloženého projektu**. |
| **Kritérium č. 2: Dopad projektu** | | |
| **Predmet posúdenia kritéria** | **Hodnotenie** | **Spôsob posúdenia kritéria** |
| V rámci kritéria sa hodnotia nasledovné aspekty:  **Širší dopad realizácie projektu:**   * očakávaný dopad projektu v rámci obdobia jeho implementácie a následne v strednodobom a dlhodobom hľadisku – vo vzťahu k jeho plánovanému rozsahu aktivít zabezpečujúcich vytvorenie a udržateľné fungovanie národného systémového a infraštruktúrneho prostredia pre klinický výskum, * možný negatívny dopad projektu a navrhované opatrenia na jeho eliminovanie/minimalizovanie, * spôsob spolupráce s externým prostredím (napríklad nemocnice, pacientske organizácie, individuálne subjekty so záujmom realizovať klinické skúšania zo všetkých relevantných sektorov a typov subjektov, medzinárodní partneri a pod.) s cieľom zvýšenia impaktu projektu, * očakávané priame dopady (ekonomické, ekologické, spoločenské, resp. iné) projektu na oblasť zdravotnej starostlivosti a ich dosiahnuteľnosť, * kvalita plánu udržateľnosti a fungovania národného systémového a infraštruktúrneho prostredia pre klinické skúšania po ukončení financovania z PSK – vrátane stanovenia kvalitatívnych a kvantitatívnych prínosov projektu aj v období jeho udržateľnosti a plánovanej interakcie s ECRIN   **Opatrenia na maximalizáciu výsledkov a dopadu a komunikácia projektových výstupov a výsledkov:**   * vhodnosť a kvalita navrhovaných opatrení na maximalizovanie výsledkov a dopadu projektu, vrátane pozitívnych efektov na oblasť ľudských zdrojov v Doméne Zdravá spoločnosť, * vhodnosť zadefinovania transferu technológií, komercializácie výstupov a pod., * spôsob využívania výskumných dát a iných výskumných výstupov, * spôsob využívania výskumnej infraštruktúry po ukončení realizácie projektu so zámerom zvrátiť negatívny trend poklesu počtu klinických skúšaní na Slovensku, * vhodnosť a správnosť navrhnutej stratégie využívania a prípadnej ochrany práv duševného vlastníctva (ak relevantné) v kontexte možnosti využívania a šírenia výsledkov projektu. | 5 bodov | Hodnotené aspekty daného kritéria v jednotlivých jeho častiach:   * **Širší dopad realizácie projektu** * **Opatrenia na maximalizáciu výsledkov a dopadu a komunikácia projektových výstupov a výsledkov**   **sú spracované na výbornej úrovni**, projekt disponuje z hľadiska prínosov jeho realizácie, dosiahnutých cieľov a aplikácie jeho výsledkov/výstupov v praxi vedúcich k zvýšeniu kvality výskumnej a/alebo inovačnej kapacity žiadateľa a partnerov projektu a súčasne aj k príspevku projektu k plneniu transformačných cieľov Domény Zdravá spoločnosť **mimoriadnou a vynikajúcou kvalitou, nevykazuje žiadne, alebo len marginálne nedostatky.** |
| 4 body | Hodnotené aspekty daného kritéria v jednotlivých jeho častiach:   * **Širší dopad realizácie projektu** * **Opatrenia na maximalizáciu výsledkov a dopadu a komunikácia projektových výstupov a výsledkov**   **sú spracované na veľmi dobrej úrovni,** projekt disponuje z hľadiska prínosov jeho realizácie, dosiahnutých cieľov a aplikácie jeho výsledkov/výstupov v praxi vedúcich k zvýšeniu kvality výskumnej a/alebo inovačnej kapacity žiadateľa a partnerov projektu a súčasne aj k príspevku projektu k plneniu transformačných cieľov Domény Zdravá spoločnosť **vysokou kvalitou, vykazuje menšie nedostatky bez výrazného rizika pre daný projekt.** |
| 3 body | Hodnotené aspekty daného kritéria v jednotlivých jeho častiach:   * **Širší dopad realizácie projektu** * **Opatrenia na maximalizáciu výsledkov a dopadu a komunikácia projektových výstupov a výsledkov**   **sú spracované na priemernej úrovni,** projekt disponuje z hľadiska prínosov jeho realizácie, dosiahnutých cieľov a aplikácie jeho výsledkov/výstupov v praxi vedúcich k zvýšeniu kvality výskumnej a/alebo inovačnej kapacity žiadateľa a partnerov projektu a súčasne aj k príspevku projektu k plneniu transformačných cieľov Domény Zdravá spoločnosť **dobrou kvalitou, avšak s niekoľkými nedostatkami, ktoré môžu predstavovať riziko pre daný projekt.** |
| 2 body | Hodnotené aspekty daného kritéria v jednotlivých jeho častiach:   * **Širší dopad realizácie projektu** * **Opatrenia na maximalizáciu výsledkov a dopadu a komunikácia projektových výstupov a výsledkov**   **sú spracované na podpriemernej úrovni,** projekt disponuje z hľadiska prínosov jeho realizácie, dosiahnutých cieľov a aplikácie jeho výsledkov/výstupov v praxi vedúcich k zvýšeniu kvality výskumnej a/alebo inovačnej kapacity žiadateľa a partnerov projektu a súčasne aj k príspevku projektu k plneniu transformačných cieľov Domény Zdravá spoločnosť **slabšou kvalitou s viacerými nedostatkami a nejasnosťami výrazného charakteru, ktoré môžu predstavovať väčšie riziko pre daný projekt.** |
| 1 bod | Hodnotené aspekty daného kritéria v jednotlivých jeho častiach:   * **Širší dopad realizácie projektu** * **Opatrenia na maximalizáciu výsledkov a dopadu a komunikácia projektových výstupov a výsledkov**   **nie sú dostatočne spracované,** projekt disponuje z hľadiska prínosov jeho realizácie, dosiahnutých cieľov a aplikácie jeho výsledkov/výstupov v praxi vedúcich k zvýšeniu kvality výskumnej a/alebo inovačnej kapacity žiadateľa a partnerov projektu a súčasne aj k príspevku projektu k plneniu transformačných cieľov Domény Zdravá spoločnosť **nízkou kvalitou a vykazuje podstatné nedostatky a nejasnosti, ktoré môžu predstavovať vysoké riziko pre daný projekt.** |
| 0 bodov | Hodnotené aspekty daného kritéria v jednotlivých jeho častiach:   * **Širší dopad realizácie projektu** * **Opatrenia na maximalizáciu výsledkov a dopadu a komunikácia projektových výstupov a výsledkov**   **sú spracované na nevyhovujúcej úrovni** alebo úplne absentuje opis uvedeného kritéria. Projekt disponuje z hľadiska prínosov jeho realizácie, dosiahnutých cieľov a aplikácie jeho výsledkov/výstupov v praxi vedúcich k zvýšeniu kvality výskumnej a/alebo inovačnej kapacity žiadateľa a partnerov projektu a súčasne aj k príspevku projektu k plneniu transformačných cieľov Domény Zdravá spoločnosť **veľmi nízkou kvalitou s viacerými nedostatkami zásadného charakteru, ktoré buď úplne znemožňujú vyhodnotiť dané hodnotiace kritérium, alebo ktoré ukazujú nedostatočnú kvalitu predloženého projektu.** |
| **Kritérium č. 3: IMPLEMENTÁCIA PROJEKTU** | | |
| **Predmet posúdenia kritéria** | **Hodnotenie** | **Spôsob posúdenia kritéria** |
| V rámci kritéria sa hodnotia nasledovné aspekty:  **Pracovný plán projektu a jeho výstupy:**   * reálnosť nastaveného harmonogramu projektu a časová uskutočniteľnosť projektu ako celku, jednotlivých míľnikov a aktivít, resp. pracovných balíkov a to aj s ohľadom na dodržanie napr. procesných lehôt, postupov a pod., * vhodnosť rozdelenia projektu na jednotlivé míľniky a jednotlivé pracovné balíky, ich vzájomná previazanosť a logická nadväznosť, * vhodnosť nastavenia výstupov pre jednotlivé aktivity, resp. pracovné balíky, zahrnutie povinných pracovných balíkov a výstupov,   **Projektový manažment a procesy v rámci riadenia projektu:**   * spôsob koordinácie konzorcia a manažovania projektu a procesov medzi jednotlivými členmi konzorcia, primeranosť rozdelenia úloh a kompetencií, * definovanie spôsobu spolupráce s externým prostredím (napríklad na medzinárodnej úrovni ECRIN a jeho členovia; na národnej úrovni nemocnice, pacientske organizácie, podnikateľský sektor a pod.), * kvalita riadenia projektu a nastavovania procesov, * vhodnosť rozdelenia jednotlivých úloh a zodpovedností v rámci pracovných balíkov medzi žiadateľom a partnermi * kvalita zabezpečenia rodovej rovnosti a rovnosti príležitostí v rámci projektu, * zabezpečenie materiálno-technických a personálnych kapacít žiadateľa (vrátane všetkých partnerov participujúcich na realizácii projektu) pre realizáciu projektu * správna identifikácia rizík implementácie projektu a navrhnutie vhodných opatrení pre ich elimináciu,   **Implementačná kapacita žiadateľa/partnera:**   * personálne kapacity žiadateľa a všetkých partnerov projektu určené na riadenie projektu v súvislosti s činnosťami/aktivitami, ktoré budú dané kapacity v rámci riadenia projektu vykonávať a úloh, za plnenie ktorých budú kapacity zodpovedné, * kľúčoví výskumníci, experti zapojení do projektu, ich úloha v projekte, * výskumná infraštruktúra dostupná žiadateľovi a partnerom a jej použitie pri implementácii projektu,   **Výdavky projektu:**   * zhodnotenie efektívnosti, účelnosti a nevyhnutnosti navrhovaných výdavkov projektu s ohľadom na deklarovaný priebeh jeho realizácie, dosiahnutie jeho cieľov a stanovených míľnikov a výstupov. | 5 bodov | Hodnotené aspekty daného kritéria v jednotlivých jeho častiach:   * **Pracovný plán projektu a jeho výstupy** * **Projektový manažment a procesy v rámci riadenia projektu** * **Implementačná kapacita žiadateľa/partnera** * **Výdavky projektu**   **sú spracované na výbornej úrovni**, projekt disponuje v nastavení a zabezpečení procesu svojej implementácie, ako aj v nastavení parametrov charakterizujúcich dosiahnutie jeho cieľov **mimoriadnou a vynikajúcou kvalitou, nevykazuje žiadne, alebo len marginálne nedostatky.** |
| 4 body | Hodnotené aspekty daného kritéria v jednotlivých jeho častiach:   * **Pracovný plán projektu a jeho výstupy** * **Projektový manažment a procesy v rámci riadenia projektu** * **Implementačná kapacita žiadateľa/partnera** * **Výdavky projektu**   **sú spracované na veľmi dobrej úrovni**, projekt disponuje v nastavení a zabezpečení procesu svojej implementácie, ako aj v nastavení parametrov charakterizujúcich dosiahnutie jeho cieľov **vysokou kvalitou, vykazuje menšie nedostatky bez výrazného rizika pre daný projekt.** |
| 3 body | Hodnotené aspekty daného kritéria v jednotlivých jeho častiach:   * **Pracovný plán projektu a jeho výstupy** * **Projektový manažment a procesy v rámci riadenia projektu** * **Implementačná kapacita žiadateľa/partnera:** * **Výdavky projektu**   **sú spracované na priemernej úrovni**, projekt disponuje v nastavení a zabezpečení procesu svojej implementácie, ako aj v nastavení parametrov charakterizujúcich dosiahnutie jeho cieľov **dobrou kvalitou, avšak s väčším počtom menších nedostatkov, ktoré môžu predstavovať riziko pre daný projekt.** |
| 2 body | Hodnotené aspekty daného kritéria v jednotlivých jeho častiach:   * **Pracovný plán projektu a jeho výstupy** * **Projektový manažment a procesy v rámci riadenia projektu** * **Implementačná kapacita žiadateľa/partnera:** * **Výdavky projektu**   **sú spracované na podpriemernej úrovni**, projekt disponuje v nastavení a zabezpečení procesu svojej implementácie, ako aj v nastavení parametrov charakterizujúcich dosiahnutie jeho cieľov **slabšou kvalitou s viacerými nedostatkami a nejasnosťami výrazného charakteru, ktoré môžu predstavovať väčšie riziko pre daný projekt.** |
| 1 bod | Hodnotené aspekty daného kritéria v jednotlivých jeho častiach:   * **Pracovný plán projektu a jeho výstupy** * **Projektový manažment a procesy v rámci riadenia projektu** * **Implementačná kapacita žiadateľa/partnera:** * **Výdavky projektu**   **nie sú dostatočne spracované**, projekt disponuje v nastavení a zabezpečení procesu svojej implementácie, ako aj v nastavení parametrov charakterizujúcich dosiahnutie jeho cieľov **nízkou kvalitou a vykazuje podstatné nedostatky a nejasnosti, ktoré môžu predstavovať vysoké riziko pre daný projekt.** |
| 0 bodov | Hodnotené aspekty daného kritéria v jednotlivých jeho častiach:   * **Pracovný plán projektu a jeho výstupy** * **Projektový manažment a procesy v rámci riadenia projektu** * **Implementačná kapacita žiadateľa/partnera:** * **Výdavky projektu**   **sú spracované na nevyhovujúcej úrovni** alebo úplne absentuje opis uvedeného kritéria. Projekt disponuje v nastavení a zabezpečení procesu svojej implementácie, ako aj v nastavení parametrov charakterizujúcich dosiahnutie jeho cieľov **veľmi nízkou kvalitou s viacerými nedostatkami zásadného charakteru, ktoré buď úplne znemožňujú vyhodnotiť dané hodnotiace kritérium, alebo ktoré ukazujú nedostatočnú kvalitu predloženého projektu**. |

### **Rozlišovacie kritériá**

Rozlišovacie kritériá sa v tejto výzve použijú v prípade, ak žiadosti o NFP sú schvaľované na základe zostupného zoradenia od žiadosti o NFP s najvyšším počtom pridelených bodov po najnižší počet pridelených bodov a zároveň disponibilná alokácia výzvy je nižšia ako celková výška žiadaného nenávratného finančného príspevku za žiadosti, ktoré dosiahli minimálny požadovaný počet bodov, pričom je potrebné určiť poradie žiadosti o NFP s rovnakým počtom dosiahnutých bodov, ktoré sa nachádzajú na hranici disponibilnej alokácie.

Poradie na základe rozlišovacích kritérií sa určí podľa dosiahnutého celkového počtu bodov pre dané bodované kritériá z odborného hodnotenia od najvyššieho počtu po najnižší počet bodov, a to tak, ako je uvedené v tabuľke nižšie:

|  |  |
| --- | --- |
| **Rozlišovacie kritériá a spôsob ich aplikácie** | |
| **Rozlišovacie kritérium** | **Spôsob aplikovania rozlišovacieho kritéria** |
| **Rozlišovacie kritérium č. 1 – Dopad projektu** | Aplikuje sa na zoradenie žiadostí o NFP s rovnakým počtom bodov na hranici zostatku nerozdelenej alokácie vyhlásenej výzvy na predkladanie žiadosti o NFP. Podporená (schválená) bude žiadosť o NFP s najvyšším počtom dosiahnutých bodov podľa hodnotenia kritéria „Dopad projektu“. V prípade rovnosti bodov medzi žiadosťami s najvyšším počtom bodov podľa rozlišovacieho kritéria 1 sa na tieto žiadosti o NFP uplatní rozlišovacie kritérium č. 2. |
| **Rozlišovacie kritérium č. 2 – Excelentnosť projektu** | Žiadosti o NFP sa zoradia podľa počtu bodov získaných pri hodnotení kritéria „Excelentnosť projektu“. Podporená (schválená) bude žiadosť o NFP s najvyšším počtom dosiahnutých bodov aplikovaním rozlišovacieho kritéria č. 2. V prípade rovnosti bodov medzi žiadosťami podľa rozlišovacieho kritéria 2 sa na tieto žiadosti o NFP uplatní rozlišovacie kritérium č. 3. |
| **Rozlišovacie kritérium č. 3**  **moment doručenia úplnej ŽoNFP do ITMS** | V prípade, ak dve, alebo viac ŽoNFP bude dosahovať rovnaké umiestnenie v poradí ŽoNFP zostavenom na základe rozlišovacieho kritéria č. 2 a výška finančných prostriedkov vo výzve nepostačuje na schválenie všetkých takýchto ŽoNFP, uplatní sa v rámci tejto skupiny ŽoNFP rozlišovacie kritérium č. 3 „moment doručenia úplnej ŽoNFP do ITMS“.  V prípade ŽoNFP, ktoré boli pri pôvodnom doručení do ITMS úplné, sa toto rozlišovacie kritérium uplatňuje ako moment doručenia úplnej ŽoNFP do ITMS.  V prípade ŽoNFP, ktoré neboli pri pôvodnom doručení do ITMS úplné, sa za moment doručenia úplnej ŽoNFP do ITMS považuje dĺžka lehoty, ktorá je určená od momentu doručenia výzvy na doplnenie ŽoNFP do ITMS zo strany MZ SR po moment doručenia úplnej ŽoNFP do ITMS zo strany žiadateľa.  Ak z prevádzkových alebo technických dôvodov nie je možné predložiť chýbajúce náležitosti prostredníctvom ITMS, považuje sa za moment doručenia úplnej ŽoNFP moment doručenia chýbajúcich náležitosti do elektronickej schránky poskytovateľa (ak sú doručené prostredníctvom elektronickej schránky) alebo moment odovzdania listinnej podoby chýbajúcich náležitostí na prepravu (ak sú doručené poštou alebo kuriérskou službou).  Aplikáciou rozlišovacieho kritéria č. 3 MZ SR vytvorí poradie žiadateľov, pričom ako prvé v poradí budú podľa tohto rozlišovacieho kritéria zoradené ŽoNFP, ktoré boli pri pôvodnom doručení do ITMS úplné (ich poradie bude vytvorené počnúc od najskoršie doručenej úplnej ŽoNFP) a následne budú podľa tohto rozlišovacieho kritéria zoradené ŽoNFP, ktoré neboli pri pôvodnom doručení do ITMS úplné (ich poradie bude vytvorené počnúc od ŽoNFP s najkratšou dĺžkou lehoty určenej od momentu doručenia výzvy na doplnenie ŽoNFP zo strany MZ SR po moment doručenia úplnej ŽoNFP zo strany žiadateľa) . |

1. Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a  akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku. [↑](#footnote-ref-2)
2. Vecné kritériá pre výber projektov sú súčasťou podmienky poskytnutia príspevku stanovenej vo výzve s názvom – *Kritériá pre výber projektov*. [↑](#footnote-ref-3)
3. Využitie tretieho odborného hodnotiteľa sa aplikuje v prípade, že dvaja odborní hodnotitelia sa zásadne nezhodujú (pozitívne vs negatívne vyhodnotenie kritéria, t.j. jeden pridelí minimálne tri body a druhý menej ako tri body) v rámci aspoň jedného kritéria. Tretí hodnotiteľ hodnotí projekt ako celok, t.j. pridelí body všetkým kritériám. Tretí hodnotiteľ sa nevyužije (pri zásadnej nezhode dvojice hodnotiteľov) v prípade ak, každý z dvojice hodnotiteľov pridelil projektu menej ako 10 bodov. [↑](#footnote-ref-4)