**Informácia o územnom rozšírení platnosti schválených**

**hodnotiacich a výberových kritérií pre opatrenie 8.2.1**

Informácia sa týka úpravy resp. rozšírenia platnosti schválených hodnotiacich a výberových kritérií (ďalej len „HaVK“) pre opatrenie 8.2.1 Podpora čistej energie (relevantné pre Košický a Banskobystrický kraj) aj pre opatrenie 8.2.1 Podpora čistej energie a obehového hospodárstva (relevantné pre hornú Nitru).

HaVK boli prerokované Komisiou pri MV pre FST na 5. zasadnutí 24. 11. 2023 a schválené MV na 8. zasadnutí per rollam 8. 1. 2024.

V dokumente pôvodne schválených kritérií je v súlade s platnou verziou Programu Slovensko uvedené opatrenie ***8.2.1 Podpora čistej energie******(relevantné pre Košický a Banskobystrický kraj)****.* HaVK budú použité pre plánovanú **výzvu na podporu** **vyhľadávania, prieskumu a overovania zdrojov geotermálnej energie pre energetické využitie**. Výzva bude okrem Košického a Banskobystrického kraja vyhlásená aj pre región horná Nitra, pre ktorú je rovnaké opatrenie v rámci Programu Slovensko nazvané ***8.2.1 Podpora čistej energie a obehového hospodárstva (relevantné pre región horná Nitra).***

S ohľadom na plánované uplatnenie kritérií pre všetky oprávnené územia bude do schválených HaVK doplnené aj opatrenie relevantné pre územie horná Nitra, ako aj súvisiaci typ akcie v súlade s Programom Slovensko resp. Plánom spravodlivej transformácie územia. **Obsahové znenie HaVK ostáva touto zmenou nedotknuté.**

**Navrhovaná zmena:**

|  |  |
| --- | --- |
| Priorita | 8P1. Fond na spravodlivú transformáciu |
| Špecifický cieľ | JS08.1.Umožnenie regiónom a ľuďom riešiť dôsledky v sociálnej, hospodárskej a environmentálnej oblasti, ako aj v oblasti zamestnanosti spôsobené transformáciou smerom k energetickým a klimatickým cieľom Únie na rok 2030 a k dosiahnutiu cieľa klimaticky neutrálneho hospodárstva Únie do roku 2050 na základe Parížskej dohody (FST) |
| Opatrenie | 8.2.1 Podpora čistej energie (relevantné pre Košický a Banskobystrický kraj)  8.2.1 Podpora čistej energie a obehového hospodárstva (relevantné pre región horná Nitra) |
| Typ akcie: | Podpora vyhľadávania, prieskumu a overovania zdrojov geotermálnej energie pre energetické využitie  Výstavba zariadení na výrobu OZE a zeleného vodíka a ich využívanie v energetických systémoch vrátane diaľkového vykurovania a chladenia, podpora zavádzania inteligentných energetických systémov vrátane uskladňovania OZE |