**Kritériá pre výber projektov**

**Program Slovensko**

Poskytovateľ: Ministerstvo životného prostredia Slovenskej republiky

**Špecifický cieľ: RSO2.7.** Posilnenie ochrany a zachovania prírody, biodiverzity a zelenej infraštruktúry, a to aj v mestských oblastiach, a zníženie všetkých foriem znečistenia

**Opatrenie 2.7.1:** Vypracovanie a realizácia schválených dokumentov manažmentu osobitne chránených častí prírody a krajiny, konkrétne *„Podpora záchranných zariadení a dokumentačná a muzeálna činnosť“*

**Typ projektov:** dopytovo – orientované projekty

**POŽIADAVKY PODĽA ČLÁNKU 73 O SPOLOČNÝCH USTANOVENIACH**

Požiadavky posudzované v súlade s článkom 73 ***Nariadenia Európskeho parlamentu a Rady (EÚ) 2021/1060 z 24. júna 2021****, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (ďalej ako „nariadenie o spoločných ustanoveniach“)* pri všetkých žiadostiach o poskytnutie nenávratného finančného príspevku (žiadosť o NFP) sú uvedené v dokumente *„Všeobecná metodika a kritériá použité pre výber projektov*“[[1]](#footnote-2), ktorý bol vypracovaný riadiacim orgánom pre Program Slovensko a schválený *Monitorovacím výborom pre Program Slovensko 2021 – 2027* dňa 31. 05. 2023 v súlade s článkom 40 nariadenia o spoločných ustanoveniach.

V súlade s nastavením podmienok výzvy, sú viaceré požiadavky článku 73 posudzované v rámci podmienok poskytnutia príspevku alebo tzv. ďalších skutočností, resp. ako podmienky zmluvy o poskytnutí NFP.

**VECNÉ kritériÁ PRE VÝBER projektov**

Poskytovateľ môže ako vecné kritériá pre výber projektov stanoviť vylučujúce kritériá bodované kritériá a výberové kritériá.

**Vecné kritéria** pre výber dopytovo-orientovaných projektov[[2]](#footnote-3) predstavujú hodnotiace kritériá nad rámec minimálnych požiadaviek na výber projektov podľa článku 73 nariadenia o spoločných ustanoveniach.

Tieto vecné hodnotiace kritéria ako aj každá ich zmena, **podliehajú** podľa **čl. 40, ods. 2 nariadenia o spoločných ustanoveniach schváleniu Monitorovacím výborom pre Program Slovensko 2021 – 2027** **po ich prerokovaní v Komisii pri Monitorovacom výbore pre Program Slovensko 2021 – 2027 pre cieľ 2 (Zelenšia nízkouhlíková Európa)** politiky súdržnosti EÚ.

Nižšie definované vecné hodnotiace kritériá predstavujú **vylučujúce kritéria,** ktoré sú vyhodnocované iba možnosťou **áno alebo nie**, pričom **,,nie“** znamená automaticky **nesplnenie kritérií** pre výber projektov a **neschválenie žiadosti o NFP.**

**Vylučujúce kritéria sú jednotné a aplikujú sa pre všetky žiadosti o NFP.**

1. **Vylučujúce kritériá**

|  |  |  |
| --- | --- | --- |
| **Vylučujúce kritériá** | | |
| **1. Súlad projektu so strategickými dokumentmi a legislatívou na úseku ochrany prírody a krajiny** | | |
| **Predmet posúdenia** | **Výsledok** | **Slovný komentár** |
| V rámci hlavnej aktivity projektu 1 **Dobudovanie a/alebo rozšírenie záchranných zariadení (v zmysle bližšej definície stanovenej vo výzve) pre chránené druhy živočíchov** (ďalej len „HAP 1“) sa posudzuje súlad projektu   1. s **Prioritným akčným rámcom financovania Natura 2000 v Slovenskej republike pre EÚ programové obdobie 2021 – 2027** (PAF), v platnom znení ku dňu predloženia ŽoNFP. Hodnotí sa súlad projektu s PAF.   **Hodnotiaca otázka: Je projekt v súlade s PAF?**  a/alebo     1. so zákonom č. 543/2002 Z. z. o ochrane prírody a krajiny, v znení neskorších predpisov     **Hodnotiaca otázka: Je projekt v súlade so zákonom č. 543/2002 Z. z. o ochrane prírody a krajiny, v znení neskorších predpisov?**  a/alebo   1. so zákonom č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov   **Hodnotiaca otázka: Je projekt v súlade so zákonom č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov?**  Zdroj overenia\*: Formulár ŽoNFP a príslušné prílohy ŽoNFP.  *\*špecifikácia zdroja overenia uvedená pri jednotlivých kritériách nevylučuje overenie údajov aj v iných častiach ŽoNFP a jej prílohách* | áno | Projekt je v súlade s Prioritným akčným rámcom financovania Natura 2000 v Slovenskej republike pre EÚ programové obdobie 2021 – 2027 (PAF), v platnom znení ku dňu predloženia ŽoNFP  a/alebo  projekt je v súlade so zákonom č. 543/2002 Z. z. o ochrane prírody a krajiny, v znení neskorších predpisov  a/alebo  projekt je v súlade so zákonom č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov. |
| nie | Projekt nie je v súlade s Prioritným akčným rámcom financovania Natura 2000 v Slovenskej republike pre EÚ programové obdobie 2021 – 2027 (PAF), v platnom znení ku dňu predloženia ŽoNFP  a/alebo  projekt nie je v súlade so zákonom č. 543/2002 Z. z. o ochrane prírody a krajiny, v znení neskorších predpisov  a/alebo  projekt nie je v súlade so zákonom č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov. |
| V rámci hlavnej aktivity projektu 2 **Dokumentačná a muzeálna činnosť (**ďalej len „HAP 2“)  je uvedené posúdenie nerelevantné | nerelevantné | Posúdenie vzhľadom na hlavnú aktivitu projektu nerelevantné. |
| **2. Realizácia projektu[[3]](#footnote-4)** | | |
| **Predmet posúdenia** | **Výsledok** | **Slovný komentár** |
| Posudzuje sa, či navrhované postupy realizácie projektu definované žiadateľom umožnia dosiahnuť ciele hlavnej aktivity stanovené vo výzve.  **Hodnotiaca otázka: Umožnia žiadateľom definované postupy realizácie projektu dosiahnuť ciele stanovené vo výzve?**  Zdroj overenia: Formulár ŽoNFP a príslušné prílohy ŽoNFP. | áno | Realizácia projektu umožní dosiahnuť ciele hlavnej aktivity stanovené vo výzve. |
| nie | Realizácia projektu neumožní dosiahnuť ciele hlavnej aktivity stanovené vo výzve. |
| **3. Účelnosť a vecná oprávnenosť výdavkov projektu** | | |
| **Predmet posúdenia** | **Výsledok** | **Slovný komentár** |
| Posudzuje sa, či sú žiadané výdavky projektu vecne oprávnené v zmysle riadiacej dokumentácie upravujúcej oblasť oprávnenosti výdavkov, resp. výzvy a či spĺňajú podmienku účelnosti vzhľadom k stanoveným cieľom a očakávaným výstupom projektu (t.j. či sú potrebné/ nevyhnutné na realizáciu projektu).  Pozn.: V prípade identifikácie neoprávnených výdavkov projektu (z titulu vecnej neoprávnenosti a/alebo neúčelnosti) sa v procese odborného hodnotenia výška celkových žiadaných výdavkov projektu adekvátne zníži.  **Hodnotiaca otázka:**  **Je podiel oprávnených výdavkov na celkových žiadaných výdavkoch v požadovanej miere, t. j. v rozsahu 75,00 % a viac?**  Zdroj overenia: Formulár ŽoNFP a príslušné prílohy ŽoNFP. | áno | **75,00 % a viac** finančnej hodnoty celkových žiadaných výdavkov projektu je **vecne oprávnených a zároveň účelných** vzhľadom k stanoveným cieľom a očakávaným výstupom projektu. |
| nie | **Menej ako 75,00 %** finančnej hodnoty celkových žiadaných výdavkov projektu je **vecne oprávnených a/alebo účelných** vzhľadom k stanoveným cieľom a očakávaným výstupom projektu. |
| **4. Stanovenie merateľného ukazovateľa[[4]](#footnote-5)** | | |
| **Predmet posúdenia** | **Výsledok** | **Slovný komentár** |
| Odborný hodnotiteľ na základe svojich odborných vedomostí a skúseností overí/stanoví hodnotu merateľného ukazovateľa v zmysle definície/metódy výpočtu merateľného ukazovateľa.  Zdroj overenia: Formulár ŽoNFP a príslušné prílohy ŽoNFP. | N/A | Odborný hodnotiteľ uvedie hodnotu relevantného merateľného ukazovateľa, stanovenú v rámci odborného hodnotenia. |

1. **Výberové kritériá**

**Samostatné objektívne kritérium**

|  |  |
| --- | --- |
| **Samostatné objektívne kritérium** | |
| **Výberové kritérium (VK)** | **Spôsob aplikácie výberového kritéria, na základe ktorého sa vytvorí poradie v rámci skupiny vyberaných žiadostí o NFP** |
| **Doplňujúce VK** pre HAP2**:**  Príslušnosť projektu k priorizovanej oblasti v rámci dokumentačnej a muzeálnej činnosti.  **Základné VK** pre HAP1 a HAP2:  Príspevok projektu k príslušnému špecifickému cieľu  P SK, ktorý je vyjadrený na základe princípu **Hodnota**  **za peniaze** (HzP).  **Rozlišovacie VK** pre HAP1 a HAP2**:**  Moment odoslania žiadosti o NFP (dátum a čas).  Zdroj overenia pre základne VK: (Príslušná príloha ŽoNFP, Hodnotiaci hárok, ITMS21+)  Zdroj overenia pre rozlišovacie VK: (ITMS21+) | **Aplikovanie doplňujúceho VK** pre HAP2**:**  V prvom kroku sa žiadosti o NFP rozdelia do 2 skupín podľa priorizovanej oblasti a to nasledovne:   1. skupina: ŽoNFP zamerané na zabezpečenie zbierkových predmetov, resp. digitalizácia dokumentov; 2. skupina: ŽoNFP zamerané na doplnenie expozícií, resp. realizácia nových výstav.   **Základné VK** pre HAP1 a HAP2:  Pre jednotlivé ŽoNFP v rámci HAP 1 bude aplikované základné výberové kritérium: **hodnota za peniaze (HzP).**  HzP vyjadruje pomer celkových oprávnených výdavkov na HAP 1 v sume vyjadrenej bez DPH (COVHA) voči hodnote relevantného ukazovateľa projektu určeného výzvou.  V druhom kroku bude v HAP2 v rámci  každej z dvoch vytvorených skupín ŽoNFP s dodržaním poradia podľa priorizovanej oblasti uvedenej v doplňujúcom VK aplikované základné výberové kritérium: **hodnota za peniaze (HzP).**  HzP vyjadruje pomer celkových oprávnených výdavkov na HAP 2 v sume vyjadrenej bez DPH (COVHA) voči hodnote relevantného ukazovateľa projektu určeného výzvou.  Spôsob výpočtu hodnoty HzP pre HAP1 a HAP2:    *(V procese aplikácie výberových kritérií vstupuje do výpočtu údaju HzP hodnota merateľného ukazovateľa potvrdená odborným hodnotiteľom a výška COV bez neoprávnených výdavkov stanovených v konaní o žiadosti o NFP).*  **V treťom kroku** žiadosti o NFP sú v každej skupine zoradené podľa miery príspevku projektu k príslušnému špecifickému cieľu P SK (princíp „Hodnota za peniaze“), a to od žiadosti o NFP s najvyšším príspevkom po žiadosti o NFP s najnižším príspevkom, t. j. od najnižšej hodnoty HzP po najvyššiu hodnotu HzP.  Aplikáciou uvedených VK sa určí poradie žiadosti o NFP, podľa ktorého sú žiadosti o NFP schvaľované až do výšky disponibilnej alokácie na výzvu t.j. žiadosti o NFP sú schvaľované podľa miery príspevku najskôr žiadosti o NFP s HAP1, následne žiadosti o NFP s HAP2 v poradí:  1. skupina: ŽoNFP zamerané na zabezpečenie zbierkových predmetov, resp. digitalizácia dokumentov;  2. skupina: ŽoNFP zamerané na doplnenie expozícií, resp. realizácia nových výstav.  **Rozlišovacie VK** pre HAP1 a HAP2**:**  V prípade, ak sa v poradí vytvorenom po aplikácii základného VK nachádzajú na hranici danej výškou alokácie na výzvu viaceré žiadosti o NFP na rovnakom mieste a ak na podporu všetkých takýchto žiadosti o NFP nemá SO dostatočnú alokáciu, sú tieto žiadosti o NFP zoradené podľa dátumu a času odoslania elektronickej verzie formulára žiadosti o NFP prostredníctvom ITMS21+,  t. j. žiadosti o NFP sa zoradia od najskoršie odoslanej žiadosti o NFP po najneskôr odoslanú žiadosť o NFP.  Aplikáciou uvedených VK sa určí poradie žiadostí o NFP, podľa ktorého sú žiadosti o NFP schvaľované až do výšky disponibilnej alokácie na výzvu. |

1. Schválený dokument **„Všeobecná metodika a kritériá použité pre výber projektov**“ je zverejnený na stránke [www.eurofondy.gov.sk](http://www.eurofondy.gov.sk). Na úrovni konkrétnej výzvy sa budú zohľadňovať vylučujúce kritériá posudzované v súlade s článkom 73 nariadenie o spoločných ustanoveniach v zmysle dokumentu „**Všeobecná metodika a kritériá použité pre výber projektov“**. [↑](#footnote-ref-2)
2. Vecné kritéria môžu byť vylučujúce kritériá, bodované kritériá a výberové kritériá vypracované v zmysle dokumentu *„Všeobecná metodika a kritériá použité pre výber projektov***“**. [↑](#footnote-ref-3)
3. Aktivity mimo schémy štátnej pomoci. [↑](#footnote-ref-4)
4. Predmetné stanovenie merateľného ukazovateľa nie je samostatným hodnotiacim kritériom a nemá vplyv na výsledok odborného hodnotenia ŽoNFP. [↑](#footnote-ref-5)