**Zdôvodnenie prípravy návrhu Kritérií pre výber projektov**

**Podpora boja proti kybernetickej kriminalite v prostredí orgánov verejnej správy**

**Návrh Kritérií pre výber projektov - Hodnotiace a výberové kritériá pre hodnotenie žiadostí o NFP v rámci Programu Slovensko 2021 – 2027 pre špecifický cieľ: RSO1.2 Využívanie prínosov digitalizácie pre občanov, podniky, výskumné organizácie a orgány verejnej správy, opatrenie 1.2.1 Podpora v oblasti informatizácie a digitálnej transformácie (dopytovo-orientované projekty), verzia 5 – doplnenie „špecifických bodovaných“ kritérií (3.2.9) pre výzvu „Podpora boja proti kybernetickej kriminalite v prostredí orgánov verejnej správy“.**

**Návrh Kritérií pre výber projektov - Hodnotiace kritériá pre hodnotenie žiadostí o NFP v rámci:**

* Programu Slovensko,
* špecifický cieľ: RSO1.2 Využívanie prínosov digitalizácie pre občanov, podniky, výskumné organizácie a orgány verejnej správy,
* opatrenie 1.2.1 Podpora v oblasti informatizácie a digitálnej transformácie
* **typ akcie Programu Slovensko**: zlepšovanie technologického, procesného, infraštruktúrneho, vedomostného a organizačného zabezpečenia zručností a kapacít pre plnenie úloh v oblasti KIB v prostredí orgánov štátnej a verejnej správy

**pre dopytovo-orientovanú výzvu na podporu boja proti kybernetickej kriminalite v prostredí orgánov verejnej správy so zameraním špecializované vzdelávanie policajtov a prokurátorov v oblasti kybernetickej a informačnej bezpečnosti.**

**Cieľ výzvy:**

Cieľom projektu je vzdelávanie príslušníkov PZ a prokurátorov v oblasti boja proti kybernetickej kriminalite, vrátane vytvorenia znalostnej databázy a štandardizovania vyšetrovacích postupov. Aktuálne a relevantné informácie pre všetkých príslušníkov policajného zboru a prokurátorov a OČTK budú zdieľané prostredníctvom vzdelávacej platformy.

Tento cieľ zdôrazňuje potrebu komplexného prístupu, ktorý zahŕňa vzdelávanie, technologickú podporu a právnu jasnosť, čím sa zabezpečí pripravenosť a efektívnosť pri boji proti kybernetickej kriminalite.

**Aktivity:**

**Hlavná aktivita - Vytvorenie elektronickej znalostnej databázy a vzdelávanie príslušníkov PZ a prokurátorov**

* Zostavenie vzdelávacieho materiálu a podporných dokumentov ohľadom kybernetickej kriminality.
* Zapojenie moderných technologických nástrojov a platforiem pre efektívnu prácu so znalostnou databázou*.*
* Pravidelná aktualizácia databázy na základe najnovších hrozieb kybernetickej kriminality.

**Podaktivita č. 1 - Štandardizácia postupov vyšetrovania/výkonu činnosti prokurátorov v oblasti KB**

* Analýza a identifikácia nedostatkov v súčasných postupoch a ich náprava. Zapojenie odborníkov z privátneho sektora, akademickej sféry a odborníkov na kybernetickú kriminalitu.
* Vytvorenie jednotných postupov a manuálov pre dokumentovanie a vyšetrovanie rôznych typov kybernetických trestných činov.

**Oprávnení žiadatelia:**

* Akadémia Policajného zboru
* Justičná akadémia

**Predpokladaná alokácia (zdroj EU):**

* **1 500 000 EUR (zdroj MRR: 1 316 417,49 EUR, zdroj VRR: 183 582,51 EUR)**

**Maximálna výška NFP (zdroj EÚ + zdroj ŠR):**

* 2 000 000 EUR

**Minimálna výška NFP (zdroj EÚ + zdroj ŠR):**

* 750 000,00 EUR

**Štátna pomoc:**

* aktivity tak, ako budú stanovené výzvou, nebudú poskytovaním štátnej pomoci a teda vo vzťahu k oprávneným aktivitám sa neuplatňujú pravidlá štátnej pomoci

**Paušálne výdavky:**

* **Paušálna sadzba vo výške 7 % na** **nepriame výdavky** podľa článku 54 písm. a) nariadenia o spoločných ustanoveniach

**Predpokladaný termín vyhlásenia výzvy**:

* 1Q/2025