Opatrenie PSK: 2.7.1 **Vypracovanie a realizácia schválených dokumentov manažmentu osobitne chránených častí prírody a krajiny**

Oprávnená aktivita/zameranie výzvy: **Podpora záchranných zariadení a dokumentačná a muzeálna činnosť**

|  |  |
| --- | --- |
|  | Popis PPP |
| **Podmienka oprávnenosti aktivít projektu** | Podpora je zameraná na dobudovanie a/alebo rozšírenie záchranných zariadení na zvýšenie možností starostlivosti o chránené druhy živočíchov (vrátane CITES), ako aj zabezpečenie rehabilitácie v podmienkach ex situ a dočasnej starostlivosti o osirelé mláďatá (v súlade s PAF pre sústavu Natura 2000 v SR , resp. so zákonom o ochrane prírody a krajiny , resp. so zákonom o ochrane druhov voľne žijúcich živočíchov), ako aj podpora zameraná na dokumentačnú a muzeálnu činnosť.  Hlavnými aktivitami projektu (HAP) sú:   1. **Dobudovanie a/alebo rozšírenie zariadení na záchranu chránených druhov živočíchov;** 2. **Dokumentačná a muzeálna činnosť.**   **V rámci HAP 1 je oprávnené dobudovanie a/alebo rozšírenie chovných a rehabilitačných staníc, ako aj záchytného strediska v súvislosti so starostlivosťou o chránené druhy živočíchov. V prípade chránených druhov živočíchov ide o hendikepované chránené živočíchy v zmysle § 2 ods. 2 písm. zl) zákona o ochrane prírody a krajiny, ako aj o chránené živočíchy spadajúce pod zákon o ochrane druhov voľne žijúcich živočíchov**.  **Oprávnené na poskytnutie príspevku budú v rámci HAP 1 výlučne projekty, ktoré sú v súlade s PAF, resp. so zákonom o ochrane prírody a krajiny, resp. so zákonom o ochrane druhov voľne žijúcich živočíchov.**  **V rámci HAP 2 je oprávnené rozšírenie expozičnej a výstavnej činnosti (doplnenie zbierkových predmetov), konzervovanie / reštaurovanie zbierkových predmetov, ako aj digitalizácia archívnych fondov a zbierok. Všetky zbierkové predmety musia byť vo vlastníctve, resp. v správe žiadateľa.**  Oprávnené sú iba tie aktivity, v rámci (alebo pri realizácii) ktorých žiadateľ / partner nie je účastníkom hospodárskej súťaže. Žiadateľ / partner, ktorým je štátna príspevková organizácia zriadená, resp. v zriaďovateľskej pôsobnosti MŽP SR s pôsobnosťou v oblasti ochrany prírody, nevykonáva pri realizácii projektu činnosti hospodárskeho charakteru, ak v rámci realizácie projektu plní úlohy na úseku ochrany prírody a krajiny podľa zákona o ochrane prírody a krajiny ako svoje hlavné činnosti vyplývajúce zo zákona o ochrane prírody a krajiny, alebo sú tieto činnosti uvedené v zriaďovateľskej listine, resp. v štatúte daného subjektu.  **Vo vzťahu k oprávneným aktivitám stanoveným touto výzvou sa neuplatňujú pravidlá štátnej pomoci/pomoci de minimis.**  Žiadatelia, ktorí získali podporu formou dotácie z Environmentálneho fondu v danom roku, nie sú oprávnení na predloženie projektov s rovnakými aktivitami v rámci predmetnej výzvy.  V HAP1 **nie sú oprávnené mzdové výdavky** (na navýšenie existujúcich personálnych kapacít, alebo spojené so starostlivosťou o chránené druhy živočíchov).  Výstupy/výsledky, ktoré majú byť dosiahnuté realizáciou aktivít projektu, musia byť kvantifikované prostredníctvom merateľných ukazovateľov. **Zoznam povinných merateľných ukazovateľov a iných údajov, tvorí prílohu č. X výzvy**. Reálnosť naplnenia cieľových hodnôt ako aj ostatných súvisiacich skutočností sú predmetom odborného hodnotenia. |
| Oprávnený žiadateľ/partner |
| Pre HAP 1:   * **štátna príspevková organizácia zriadená, resp. v zriaďovateľskej pôsobnosti MŽP SR s pôsobnosťou v oblasti ochrany prírody,** * **neštátne subjekty prevádzkujúce záchranné zariadenia[[1]](#footnote-1).**   Pre HAP 2:   * **štátna príspevková organizácia zriadená, resp. v zriaďovateľskej pôsobnosti MŽP SR s pôsobnosťou v oblasti ochrany prírody.**   **Oprávnený žiadateľ musí ku dňu vyhlásenia výzvy, v prípade realizácie HAP1, disponovať dokumentom preukazujúcim prevádzkovanie záchranného zariadenia v zmysle platného zákona o ochrane prírody, resp. podľa v tom čase účinnej právnej úpravy, k dátumu vydania tohto dokumentu.**  Ak je osoba konajúca v mene oprávneného žiadateľa odlišná od štatutárneho orgánu žiadateľa, musí byť riadne splnomocnená na výkon predmetných úkonov. |
| Merateľné ukazovatele |
| **1. Počet dobudovaných a/alebo rozšírených záchranných zariadení pre chránené druhy živočíchov** (výstup)  *Opatrenie musí byť v súlade s prioritným akčným rámcom (PAF), resp. so zákonom o ochrane prírody a krajiny. PAF sú strategické viacročné plánovacie nástroje, ktorých cieľom je poskytnúť komplexný prehľad opatrení potrebných na implementáciu celoeurópskej siete Natura 2000 a prepojiť ich s príslušnými nástrojmi financovania EÚ.*  **2. Počet rehabilitovaných chránených živočíchov** (výsledok)  *Počet chránených živočíchov, ktoré boli umiestnené a rehabilitované v záchranných zariadeniach, ktoré boli dobudované a/alebo rozšírené projektom.*  **3. Počet doplnených expozícií a/alebo zrealizovaných výstav** (výstup)  *Počet existujúcich expozícií ktoré boli doplnené, ako aj počet nových vytvorených výstav.*  **4. Počet návštevníkov doplnených expozícií a/alebo zrealizovaných výstav** (výsledok)  *Počet návštevníkov doplnených expozícií, resp. nových vytvorených výstav.*  **5. Počet zabezpečených zbierkových predmetov a/alebo zdigitalizovaných dokumentov** (výstup)  *Počet* *zbierkových predmetov ktoré boli konzervované, reštaurované alebo nakúpené, ako aj počet zdigitalizovaných dokumentov.*  **6. Počet osôb využívajúcich vytvorené databázy a/alebo zbierkové predmety** (výsledok)  *Počet osôb využívajúcich vytvorené databázy priamo v sídle organizácie, resp. prostredníctvom softvérových platforiem na tvorbu archívnych pomôcok.* |

Dotazník splnenia základnej podmienky v zmysle prílohy IV Nariadenia Európskeho parlamentu a Rady (EÚ) 2021/1060

|  |  |  |  |
| --- | --- | --- | --- |
| **Názov základnej podmienky relevantnej pre ŠC 2.7 v zmysle Nariadenia Európskeho parlamentu a Rady (EÚ) 2021/1060** | **Kritériá splnenia základnej podmienky** | **Bude nastavením Podmienky oprávnenosti aktivít projektu zabezpečené splnenie základnej podmienky?** | **Slovné zdôvodnenie** |
| Prioritný akčný rámec potrebných ochranných opatrení, ktorého súčasťou je spolufinancovanie zo strany Únie. | V prípade intervencií podporujúcich opatrenia na ochranu prírody v súvislosti s oblasťami sústavy Natura 2000 v rozsahu pôsobnosti smernice Rady 92/43/EHS:  Je zavedený prioritný akčný rámec podľa článku 8 smernice 92/43/EHS, ktorý zahŕňa všetky prvky uvedené vo vzore prioritného akčného rámca na obdobie 2021 – 2027, na ktorom sa dohodla Komisia a členské štáty, vrátane určenia prioritných opatrení a odhadu potrieb financovania. | áno | Prioritný akčný rámec financovania Natura 2000 v Slovenskej republike pre EÚ programové obdobie 2021 – 2027 (ďalej len „PAF“) bol v roku 2019 vypracovaný ŠOP SR a následne, po zapracovaní pripomienok EK, schválený ministrom životného prostredia SR v máji 2021. **Oprávnené na poskytnutie príspevku budú v rámci HAP1 výlučne projekty, ktoré sú v súlade s dokumentom PAF, zákonom o ochrane prírody a krajiny, resp. so zákonom o ochrane druhov voľne žijúcich živočíchov.** |

1. Zoznam záchranných zariadení je dostupný na webovom sídle <https://www.sopsr.sk/web/?cl=57>. [↑](#footnote-ref-1)