**Kritériá pre výber projektov**

**Program Slovensko 2021– 2027**

**Poskytovateľ:** Ministerstvo investícií, regionálneho rozvoja a informatizácie Slovenskej republiky

**Špecifický cieľ: RSO2.7.** Posilnenie ochrany a zachovania prírody, biodiverzity a zelenej infraštruktúry, a to aj v mestských oblastiach, a zníženie všetkých foriem znečistenia (EFRR)

**Opatrenie 2.7.10:** Eliminácia fragmentácie krajiny rozrastania zastavaných plôch prostredníctvom revitalizácie zanedbaných a nevyužívaných území v  intravilánoch sídiel

**Typ projektov:** dopytovo – orientované projekty

**VECNÉ kritériÁ PRE VÝBER projektov**

**Vecné kritéria** pre výber dopytovo-orientovaných projektov predstavujú hodnotiace kritériá nad rámec minimálnych požiadaviek na výber projektov podľa článku 73 nariadenia o spoločných ustanoveniach.

Vecné kritériá boli schválené *Monitorovacím výborom pre Program Slovensko 2021 – 2027* **po ich prerokovaní v Komisii pri Monitorovacom výbore pre Program Slovensko 2021 – 2027 pre cieľ 2 (Zelenšia nízkouhlíková Európa)** politiky súdržnosti EÚ, v súlade s článkom 40 nariadenia o spoločných ustanoveniach.

Tieto vecné hodnotiace kritéria ako aj každá ich zmena, **podliehajú** podľa **čl. 40, ods. 2 nariadenia o spoločných ustanoveniach schváleniu Monitorovacím výborom pre Program Slovensko 2021 – 2027** **po ich prerokovaní v Komisii pri Monitorovacom výbore pre Program Slovensko 2021 – 2027 pre cieľ 2 (Zelenšia nízkouhlíková Európa)** politiky súdržnosti EÚ.

Nižšie definované vecné hodnotiace kritériá predstavujú **vylučujúce kritéria,** ktoré sú vyhodnocované iba možnosťou **áno alebo nie**, pričom **,,nie“** znamená automaticky **nesplnenie kritérií** pre výber projektov a **neschválenie žiadosti o NFP.**

**Vylučujúce kritéria sú jednotné a aplikujú sa pre všetky žiadosti o NFP.**

|  |  |  |
| --- | --- | --- |
| **Vylučujúce kritériá** | | |
| **1. Súlad projektu s definíciou brownfieldu v kontexte výzvy.** | | |
| **Predmet posúdenia** | **Výsledok** | **Slovný komentár** |
| *Posudzuje sa súlad projektu s definíciou brownfieldu v kontexte výzvy:*  **Hodnotiace otázky:**   1. Je projekt realizovaný v území ktoré je znehodnotené, zanedbané, nedostatočne využívané alebo prázdne, prípadne aj kontaminované? 2. Vznikol ako pozostatok priemyselnej, poľnohospodárskej, vojenskej, rezidenčnej alebo inej aktivity? 3. Je potrebný proces regenerácie, revitalizácie a/alebo transformácie, aby bolo možné územie efektívne využívať? 4. Nachádza sa územie v intraviláne sídla, t.j. v území vymedzenom v platnej územnoplánovacej dokumentácii hranicou zastavaného územia,   **Zdroj a spôsob overenia:**  ŽoNFP | Ak je na všetky otázky odpoveď áno | *Projekt je v súlade:*  *- s definíciou brownfieldu v kontexte výzvy* |
| Ak je na jednu alebo viac otázok odpoveď nie | *Projekt nie je v súlade:*  *- s definíciou brownfieldu v kontexte výzvy* |
| Hodnotiteľ posudzuje najmä informácie uvedené v ŽoNFP.  Hodnotiteľ posúdi, či je správne a dostatočne deklarovaný súlad súčasného stavu riešeného územia s definíciou brownfieldu v kontexte výzvy. Súlad sa posudzuje na základe zodpovedania hodnotiacich otázok uvedených vyššie.  **V projekte je správne a dostatočne deklarovaný súčasný stav riešeného územia s definíciou brownfieldu** v kontexte výzvy v prípade, ak hodnotiteľ na základe informácií v ŽoNFP ku všetkým hodnotiacim otázkam priradí odpoveď „áno“,. V prípade, ak hodnotiteľ k jednej alebo viacerým otázkam priradí odpoveď „nie“, **nie je v projekte správne a dostatočne deklarovaný súčasný stav riešeného územia s definíciou brownfieldu** v kontexte výzvy.  Hodnotiteľ svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení vylučujúceho kritéria. | | |
| **2. Verejný záujem projektu** | | |
| **Posudzuje sa podľa žiadateľom zvolenej aktivity - Súlad aktivity projektu s činnosťami nehospodárskeho charakteru alebo činnosťami nehospodárskeho charakteru s doplnkovým hospodárskym využitím** | | |
| **Predmet posúdenia** | **Výsledok** | **Slovný komentár** |
| *Posudzuje sa súlad plánovaného využitia brownfieldu*  **Hodnotiace otázky:**   1. Zabezpečí sa spôsobom realizácie projektu využívanie brownfieldu vo verejnom záujme? 2. Je plánované využitie riešeného územia v súlade s nižšie uvedenými vybranými oprávnenými činnosťami nehospodárskeho charakteru alebo činnosťami nehospodárskeho charakteru s doplnkovým hospodárskym využitím v zmysle Metodického usmernenia – Prípady nepodliehajúce pravidlám v oblasti štátnej pomoci od Protimonopolného úradu Slovenskej republiky? Vybrané oprávnené činnosti sú:  * oblasť výkonu verejných právomocí   + subjekt možno považovať za subjekt vykonávajúci verejnú právomoc, ak predmetná činnosť tvorí súčasť základných funkcií štátu alebo obce, alebo je spojená s týmito funkciami svojou povahou, cieľom a pravidlami, ktorým podlieha. * oblasť vzdelávania v rámci vnútroštátneho systému vzdelávania   + verejné vzdelávanie organizované v rámci vnútroštátneho systému vzdelávania, ktoré financuje a nad ktorým vykonáva dohľad štát,   + na nehospodársku povahu verejného vzdelávania nemá v zásade vplyv ani skutočnosť, že žiaci alebo ich rodičia musia niekedy zaplatiť poplatok za výučbu alebo zápis do školy, ktorý predstavuje príspevok na prevádzkové náklady systému – tieto finančné príspevky často kryjú iba zlomok skutočných nákladov na službu, a preto ich nemožno pokladať za odmenu za poskytovanú službu. * oblasť kultúry alebo ochrany kultúrneho dedičstva (vrátane ochrany prírody)   + verejné financovanie činností, ktoré sú prístupné pre verejnosť a sú nespoplatnené,   + verejné financovanie činností, ktoré sú prístupné pre verejnosť a poplatok vyberaný od návštevníkov, ktorý pokrýva len zlomok skutočných nákladov, plní čisto sociálny a kultúrny účel nehospodárskej povahy,   + činnosti, ktoré sú objektívne nenahraditeľné, čím sa vylučuje existencia skutočného trhu (napr. archívy) * oblasť športu   + činnosti v oblasti amatérskeho športu (za amatérsky šport sa obvykle považujú kluby pôsobiace v nižších ligových súťažiach a detské/mládežnícke kluby) * oblasť infraštruktúry   + všeobecná infraštruktúra prístupná širokej verejnosti bez obmedzení,   + infraštruktúra, ktorá sa nemá komerčne využívať,   + infraštruktúra, ktorá má charakter prirodzeného monopolu,   + infraštruktúra, ktorá sa využíva na činnosti, ktoré štát alebo obec spravidla vykonáva v rámci výkonu svojich verejných právomocí.   **Zdroj overenia:**  ŽoNFP | Ak je na obidve otázky odpoveď áno | *Realizáciou projektu sa zabezpečí využívanie brownfieldu vo verejnom záujme* |
| Ak je na jednu alebo obidve otázky odpoveď nie | *Realizáciou projektu sa nezabezpečí využívanie brownfieldu vo verejnom záujme* |
| Hodnotiteľ posudzuje najmä informácie uvedené v ŽoNFP.  Hodnotiteľ posúdi, či je v Žiadosti o NFP správne a dostatočne deklarovaný verejný záujem pri plánovanom využití riešeného územia, a zároveň či plánované využitie riešeného územia je v súlade s vybranými oprávnenými činnosťami nehospodárskeho charakteru alebo činnosťami nehospodárskeho charakteru s doplnkovým hospodárskym využitím v zmysle Metodického usmernenia – Prípady nepodliehajúce pravidlám v oblasti štátnej pomoci od Protimonopolného úradu Slovenskej republiky.  Zabezpečenie verejného záujmu posudzuje hodnotiteľ na základe zodpovedania hodnotiacej otázky č. 1, t.j. či je plánované využitie riešeného územia v súlade s nasledujúcou definíciou verejného záujmu:  *Verejným záujmom je záujem vyjadrený územnoplánovacou dokumentáciou, ktorý prináša najmä prospech verejnosti so zreteľom na udržateľný územný rozvoj, ktorý zabezpečuje územnú súdržnosť, sociálnu súdržnosť a nediskrimináciu, záujem detí a sociálne vylúčených alebo ohrozených spoločenstiev, územný systém ekologickej stability, ekologickú konektivitu, rozvoj dopravnej infraštruktúry, technickej infraštruktúry a zelenej infraštruktúry, zachovanie hodnôt krajiny a kultúrneho dedičstva, ochrana a efektívne využívanie prírodných zdrojov a iných daností územia, ochranu prírody, ochranu vôd a zachovanie biodiverzity, ochranu životného prostredia, ochranu verejného zdravia, obranu štátu, bezpečnosť štátu, civilnú ochranu, ochranu pred požiarmi a zohľadňuje podmienky meniacej sa klímy a adaptívnej schopnosti.*  Zároveň hodnotiteľ na základe zodpovedania hodnotiacej otázky č. 2 hodnotí, či je v Žiadosti o NFP správne a dostatočne deklarované využitie riešeného územia v súlade s vybranými oprávnenými činnosťami nehospodárskeho charakteru alebo činnosťami nehospodárskeho charakteru s doplnkovým hospodárskym využitím v zmysle Metodického usmernenia – Prípady nepodliehajúce pravidlám v oblasti štátnej pomoci od Protimonopolného úradu Slovenskej republiky.  **Realizáciou projektu sa zabezpečí využívanie brownfieldu vo verejnom záujme** v prípade, ak hodnotiteľ na základe informácií v ŽoNFP k obidvom hodnotiacim otázkam priradí odpoveď „áno“. V prípade, ak hodnotiteľ k jednej alebo obidvom hodnotiacim otázkam priradí odpoveď „nie“ **realizáciou projektu sa nezabezpečí využívanie brownfieldu vo verejnom záujme**.  Hodnotiteľ svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení vylučujúceho kritéria. | | |

1. **Výberové kritériá**

|  |  |
| --- | --- |
| **Samostatné objektívne kritérium** | |
| **Výberové kritérium (VK)** | **Spôsob aplikácie výberového kritéria, na základe ktorého sa vytvorí poradie v rámci skupiny vyberaných žiadostí o NFP** |
| Doplňujúce VK: Podľa miesta realizácie projektu.  Základné VK: Príspevok projektu k príslušnému špecifickému cieľu P SK, ktorý je vyjadrený na základe princípu Hodnota za peniaze (HzP)  Rozlišovacie VK: Dátum a čas predloženia žiadosti o NFP  **Zdroj overenia:**  ŽoNFP | **Aplikovanie doplňujúceho VK:**  **V prvom kroku** sa aplikuje doplňujúce VK. Žiadosti o NFP sa zaradia do skupín podľa miesta realizácie projektu a to nasledovne:  1. skupina - žiadosti o NFP, ktoré sa plánujú realizovať v územiach spĺňajúcich kritéria „Catching–up Regions Iniciative[[1]](#footnote-2)“.  2. skupina - žiadosti o NFP, ktoré sa plánujú realizovať v územiach nespĺňajúcich kritéria „Catching–up Regions Iniciative[[2]](#footnote-3)“.  Následne sa **v druhom** **kroku** vo všetkých skupinách podľa doplňujúceho kritéria aplikuje **základné VK** (princíp HzP).  **Hodnota za peniaze** (HzP) vyjadruje pomer **celkových oprávnených výdavkov na hlavné aktivity projektu** v sume vyjadrenej bez DPH (COVHA) voči hodnote **celkovej plochy revitalizovaných zanedbaných a nevyužívaných území** v m2(plocha):  *Hodnota celkových oprávnených výdavkov na hlavné aktivity projektu „COVHA“ je suma oprávnených výdavkov, ktorá bude v rámci hodnotenia preverená hodnotiteľom a znížená o prípadné neoprávnené výdavky. Preverenie oprávnenosti výdavkov znamená porovnanie výdavkov uvedených v rozpočte projektu s Príručkou k oprávnenosti výdavkov.*  *Hodnota celkovej plochy revitalizovaných zanedbaných a nevyužívaných území v m2 „plocha“* je rovná súčtu *celkovej plochy revitalizovaného areálu v m2* a*celkovej podlahovej plochy obnovených stavebných objektov v m2*  V druhom kroku sú žiadosti o NFP v každej skupine zoradené podľa miery príspevku projektu k príslušnému špecifickému cieľu P SK (princíp „Hodnota za peniaze“), a to od žiadosti o NFP s najvyšším príspevkom po žiadosť o NFP s najnižším príspevkom, t. j. od najnižšej hodnoty HzP po najvyššiu hodnotu HzP.  Aplikáciou uvedených VK sa určí poradie žiadosti o NFP, podľa ktorého sú žiadosti o NFP schvaľované až do výšky disponibilnej alokácie na výzvu t. j. najprv sú v poradí podľa miery príspevku projektu schvaľované žiadosti o NFP:  - v 1. skupine žiadosti o NFP, ktoré sa plánujú realizovať v územiach spĺňajúcich kritéria „Catching–up Regions Iniciative“  - v 2. skupine žiadosti o NFP, ktoré neplánujú realizovať v územiach spĺňajúcich kritéria „Catching–up Regions Iniciative“.  V prípade, ak sa v poradí vytvorenom po aplikácii základného VK nachádzajú na hranici danej výškou alokácie na výzvu viaceré žiadosti o NFP na rovnakom mieste a ak na podporu všetkých takýchto žiadosti o NFP nemá SO dostatočnú alokáciu, sú tieto žiadosti o NFP zoradené podľa dátumu a času predloženia žiadosti o NFP, t. j. žiadosti o NFP sa zoradia od najskôr predloženej žiadosti o NFP po najneskôr predloženú žiadosť o NFP. |

1. Jedná sa o Košický, Prešovský a Banskobystrický kraj [↑](#footnote-ref-2)
2. Jedná sa o Trnavský, Nitriansky, Trenčiansky a Žilinský kraj [↑](#footnote-ref-3)