**Zdôvodnenie doplnenia Hodnotiacich a výberových kritérií pre opatrenie 2.7.1 “*Vypracovanie a realizácia schválených dokumentov manažmentu osobitne chránených častí prírody a krajiny*”.**

Predložená zmena kritérií vyplýva zo zmeny Programu Slovensko 2021-2027 (P SK), schválenej dňa 16. decembra 2024 členmi Monitorovacieho výboru pre Program Slovensko 2021 – 2027. Zároveň predmetná zmena P SK bola dňa 19. decembra 2024 predložená na posúdenie Európskej komisii a na prijatie rozhodnutia o schválení zmeny programu v súlade s čl. 24 nariadenia Európskeho parlamentu a Rady (EÚ) 2021/1060.

Z dôvodu rozšírenia oprávnenosti podporovaných aktivít bola v rámci zmeny P SK doplnená v opatrení 2.7.1 nasledovná textácia:

„*Podporovaná bude najmä realizácia manažmentových opatrení pre chránené druhy a biotopy, hlavne v územiach sústavy Natura 2000 (v súlade s PAF pre sústavu Natura 2000 v SR) a územiach medzinár. významu.*

*Predmetom podpory bude aj dobudovanie a rozšírenie záchranných staníc pre chránené druhy živočíchov,* ***CITES druhy****, ako aj nákup a rekonštrukcia objektov určených na výkon funkcií ŠOP, vrátane dokumentačnej a muzeálnej činnosti.*“

Predmetné doplnenie je v súlade so zákonom č. 543/2002 Z. z. o ochrane prírody a krajiny v znení neskorších predpisov, ako aj so zákonom č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov (zákon CITES).